ออกแล้ว เผยผลชันสูตร เตี้ย มช. ถูกกระแทกอย่างรุนแรงก่อนเสียชีวิต
คณะสัตวแพทยศาสตร์ มหาวิทยาลัยเชียงใหม่ เผยผลชันสูตร สาเหตุการเสียชีวิตของ เตี้ย มช. พบถูกกระแทกอย่างรุนแรงกระเพาะปัสสาวะฉีกขาดจากรณี เพจ เตี้ย มช. ได้โพสต์ติดตามหาสุนัขขวัญใจเซเลบชาว มช. ที่หายไป ตั้งแต่วันที่ 5 พฤษภาคม 2563 ซึ่งตลอดทั้ง 2 วันมานี้ ทาง Admin เพจได้เชิญชวนสมาชิกซึ่งมีผู้ติดตามกว่า 1.2 แสนคนช่วยกันติดตามค้นหาพี่เตี้ยที่ได้สูญหายไปอย่างไร้ร่องรอย พร้อมกับลงขันตั้งเงินรางวัลคนชี้เบาะแสให้อีก 10000 บาท ซึ่งต่อมามีคนพบซากถูกทิ้งในป่าหลัง มทร.ล้านนา โดยยัดไว้ในถุงพลาสติกตามที่เป็นข่าวไปอย่างต่อเนื่องแล้วนั้นล่าสุด แฟนเพจ คณะสัตวแพทยศาสตร์ มหาวิทยาลัยเชียงใหม่ ได้เผยแพร่ประกาศจากคณะสัตวแพทยศาสตร์ มหาวิทยาลัยเชียงใหม่ เรื่อง ชี้แจงสาเหตุการเสียชีวิตของ เตี้ย มช.โดยระบุว่า พี่เตี้ย เสียชีวิตจากการถูกกระแทกอย่างรุนแรง บริเวณขาหลังและช่วงล่างของลำตัว และพบการฉีกขาดของกระเพาะปัสสาวะสำหรับการแตกของกะโหลกส่วนท้ายทอยคาดว่า เกิดขึ้นภายหลังจากการเสียชีวิตแล้ว เนื่องจากไม่พบว่ามีร่องรอยของการเสียเลือดหรือการอักเสบในบริเวณดังกล่าวการพบเศษไม้เสียบลูกชิ้นในกระเพาะอาหาร แม้ว่าจะไม่มีความเกี่ยวข้องกับการเสียชีวิตแต่ถือเป็นข้อมูลที่พี่เตี้ยแม้จะเสียชีวิตแล้ว ยังให้ความรู้แก่ผู้รักสุนัขทุกคนได้มีความระมัดระวังในการให้อาหารแก่สุนัขเบื้องต้น คณะสัตวแพทยศาสตร์ ได้รับการประสานงานจาก Admin เพจเตี้ย มช. ในการบริจาคโครงกระดูกของพี่เตี้ยเพื่อเป็นแหล่งเรียนรู้ให้แก่นักเรียน นักศึกษาและบุคคลทั่วไปได้ศึกษาเยี่ยมชมต่อไป.
คณะสัตวแพทยศาสตร์ มหาวิทยาลัยเชียงใหม่ เผยผลชันสูตร สาเหตุการเสียชีวิตของ เตี้ย มช. พบถูกกระแทกอย่างรุนแรง กระเพาะปัสสาวะฉีกขาด
เตี้ย มช.,เตี้ย มช. หาย,เตี้ย มช. เสียชีวิต,ทิ้งศพในป่า,เชียงใหม่,สุนัขเซเลบ,มหาวิทยาลัยเชียงใหม่,ข่าวทั่วไป